stanford-oval/wikipedia huggingface dataset:
רמירו פונס מורי
קריירה

פונס מורי נולד במנדוסה שבארגנטינה ובגיל 10 היגר עם משפחתו לארצות הברית. אביו, מיגל, הוא כדורגלן עבר. בשנת 2008 הצטרף לקבוצת הנוער של דאלאס. כעבור חצי שנה, עבר פונס מורי, יחד עם אחיו רוחליו, למחלקת הנוער של ריבר פלייט, בה שיחק שלוש שנים. בקבוצה הבוגרת של ריבר, שיחק ארבע שנים וזכה עם הקבוצה בשישה תארים. בסך הכל, פונס מורי רשם 108 הופעות וכבש שערים בכל המסגרות, כולל שער ניצחון מול בוקה ג'וניורס בבונבוניירה במסגרת הליגה בטורניר פינאל 2014 ושער בגמר גביע ליברטדורס 2015, שני טורנירים בהן זכתה הקבוצה לבסוף.
ב-1 בספטמבר 2015 פונס מורי חתם באברטון מהפרמייר ליג תמורת 9.5 מיליון אירו. ב-12 בספטמבר, פונס מורי ערך את הופעת הבכורה שלו בקבוצה בניצחון 1–3 נגד צ'לסי. בנובמבר 2015, פונס מורי כבש את שערו הראשון בקבוצה בתיקו 3-3 נגד בורנמות'. באפריל 2016 הורחק בעקבות עימות עם דיבוק אוריגי בהפסד 0–4 לליברפול, ובעקבות העימות הורחק לשלושה משחקים. במרץ 2017 פונס מורי קרע את המיניסקוס ועקב כך נעדר לתקופה ארוכה שנמשכה כשנה.
ב-21 ביוני 2018, פונס מורי חתם בוויאריאל מליגת העל הספרדית.
ב-26 במאי 2021 זכה עם ויאריאל בליגת האירופית לאחר שקבוצתו ניצחה בפנדלים את מנצ'סטר יונייטד.
ב-22 ביולי 2021 חתם פונס מורי בא-נסר הסעודית.
ב-4 באוגוסט 2022 חתם פונס מורי בקרוס אסול המקסיקנית.
ביולי 2023 שב לקבוצת נעוריו, ריבר פלייט, בה חתם עד לסוף שנת 2026.
קריירה בינלאומית

במרץ 2015, פונס מורי ערך את הופעת הבכורה שלו במדי נבחרת ארגנטינה במשחק ידידות אל סלוודור. ב-6 באוקטובר 2016, פונס מורי הבקיע את הבכורה שלו בנבחרת בתיקו 2-2 נגד פרו.
פונס מורי, נכלל בסגל הנבחרת בקופה אמריקה 2016 וקופה אמריקה 2019, ואף נכלל בסגל הרחב לקראת מונדיאל 2018, אך לא בסופי.
תארים

ליגת העל הארגנטינאית: פינאל 2014
קופה קמפאונאטו: 2013/14
קופה סודאמריקנה: 2014
רקופה סודאמריקנה: 2015
קופה ליברטדורס: 2015
גביע סורוגה בנק: 2015
טרופאו דה קמפאונס: 2023
הסופר קאפ הארגנטינאי: 2023
הליגה האירופית:  2020/2021
הערות שוליים

| נבחרת ארגנטינה – קופה אמריקה 2016 (מקום שני) |
| --- | --- | --- |
|  1 רומרו •  2 מאידנה •  3 רונקגליה •  4 מרקאדו •  5 קראנביטר •  6 ביגליה •  7 די מריה •  8 פרננדס •  9 היגוואין •  10 מסי •   11 אגוארו •  12 גוסמאן • 13 פונס מורי •  14 מסצ'ראנו • 15 קואסטה • 16 רוחו • 17 אוטמנדי • 18 לאמלה • 19 באנגה • 20 גייטן • 21 פסטורה • 22 לאבסי • 23 אנדוחר • מאמן: מרטינו |  1 רומרו •  2 מאידנה •  3 רונקגליה •  4 מרקאדו •  5 קראנביטר •  6 ביגליה •  7 די מריה •  8 פרננדס •  9 היגוואין •  10 מסי •   11 אגוארו •  12 גוסמאן • 13 פונס מורי •  14 מסצ'ראנו • 15 קואסטה • 16 רוחו • 17 אוטמנדי • 18 לאמלה • 19 באנגה • 20 גייטן • 21 פסטורה • 22 לאבסי • 23 אנדוחר • מאמן: מרטינו | ארגנטינה |
| נבחרת ארגנטינה – קופה אמריקה 2019 (מקום שלישי) |
| --- | --- | --- |
|  1 ארמני •  2 פוית •  3 טגליאפיקו •  4 סראביה •  5 פארדס •  6 פסלה •  7 פריירה •  8 אקוניה •  9 אגוארו •  10 מסי •   11 די מריה •  12 מרצ'סין • 13 פונס מורי •  14 קאסקו • 15 פיסארו • 16 דה פול • 17 אוטמנדי • 18 רודריגס • 19 סוארס • 20 לו סלסו • 21 דיבאלה • 22 מרטינס • 23 מוסו • מאמן: סקאלוני |  1 ארמני •  2 פוית •  3 טגליאפיקו •  4 סראביה •  5 פארדס •  6 פסלה •  7 פריירה •  8 אקוניה •  9 אגוארו •  10 מסי •   11 די מריה •  12 מרצ'סין • 13 פונס מורי •  14 קאסקו • 15 פיסארו • 16 דה פול • 17 אוטמנדי • 18 רודריגס • 19 סוארס • 20 לו סלסו • 21 דיבאלה • 22 מרטינס • 23 מוסו • מאמן: סקאלוני | ארגנטינה |
רודזיה תחת שלטון חברת דרום אפריקה הבריטית

חבל רודזיה תחת שלטונה של חברת דרום אפריקה הבריטית ידע החל משלהי המאה ה-19 פיתוח מואץ לצד התיישבות אירופאית מוגברת. בשנת 1889, העניקה ממשלת בריטניה לחברת דרום אפריקה הבריטית בראשותו של ססיל רודס צ'ארטר מלכותי לשליטתה ברודזיה. כשנה לאחר מכן, בשנת 1890, החברה כבר קבעה בשטח סממנים ראשונים של שלטון ריבוני.
כבר עם ראשית הנוכחות של חברת דרום אפריקה הבריטית ברודזיה, היו מי שבחרו לערער על ריבונותה באזור. לפיכך, את העשור הראשון לשלטונה העבירה החברה בעיקר במאמצים לביסוס אחיזתה במקום. היא גייסה צבא של כמה מאות לוחמים אשר נעזר בכמה אלפי ילידים שחורים אשר בחרו לשתף איתה פעולה, ולאורך שנות ה-90 של המאה ה-19 היא הוציאה לפועל שתי מלחמות גדולות כנגד שבטים מקומיים אשר התנגדו אליה. כך היה במלחמת המאטאבלה הראשונה (1893–1894) וכך גם במלחמת המאטאבלה השנייה (1896–1897). שתי מלחמות אלו, אשר גרמו לעשרות אלפי ילידים הרוגים לצד גם כמה מאות בריטים אנשי החברה, הסתיימו בניצחון מכריע של כוחותיה. בשנת 1895, שנים ספורות לפני מותו של ססיל רודס בשנת 1902, לראשונה נקראה הארץ באופן רשמי בשם רודזיה, על שמו של רודז. האזור נוהל על ידי חברת דרום אפריקה הבריטית עד לראשית שנות ה-20 של המאה ה-20, כאשר בכל אותה התקופה נסללו על ידי החברה מסילות רכבת ודרכים, נבנו גשרים, והארץ עברה מיפוי ומחקר מקיפים. בנוסף, תחת עידודה של החברה ושל הממשלה בלונדון, אלפי מתיישבים אירופאים מדרום אפריקה ומהאיים הבריטים עשו את דרכם לרודזיה וקבעו בה את מגוריהם. בעוד חלק ממתיישבים אלו השתלבו בעבודות מנהל וצבא במסגרת שורות החברה, אחרים בעיקר הקימו יישובים חדשים ומשקים חקלאיים. כל העת, עיקר פעילות החברה, הן הפיתוח הפיזי והן ההתיישבות, נסבו בעיקר סביב השטחים שמדרום לנהר הזמבזי, בדרום רודזיה.
זמן לא רב לאחר מלחמת העולם הראשונה, בשנים 1923 ו-1924, פורק שלטון חברת דרום אפריקה הבריטית ברודזיה. על בסיסה הוקמו בשנים אלו המושבה רודזיה הדרומית והפרוטקטורט רודזיה הצפונית.
רקע

פרק זה לוקה בחסר. אנא תרמו לוויקיפדיה ו.
היסטוריה

פרק זה לוקה בחסר. אנא תרמו לוויקיפדיה ו.
אוכלוסייה

| אוכלוסיית רודזיה |
| --- | --- | --- |
| 1911 | 1,566,095 |   |
| 1921 | 1,846,154 |   |
| 1927 | 1,964,200 |   |
אוכלוסייה > התפלגות גזעית

| קבוצות גזעיות באוכלוסיית רודזיה> 1927 |
| --- | --- | --- | --- |
| לבנים | 42,200 | 2.14% |   |
| שחורים | 1,922,000 | 97.86% |   |
| סה"כ | 1,964,200  | 100% |  |
הנתונים מתבססים על מפקדי אוכלוסין שנערכו ברודזיה הצפונית ורודזיה הדרומית שנים ספורות לאחר תום שלטון החברה ברודזיה.
ראו גם

רודזיה (חבל ארץ)
רודזיה הדרומית
רודזיה הצפונית
חברת דרום אפריקה הבריטית
זימבבואה
זמביה
הערות שוליים

1 2  Wills, A.J. (1967). "Three Territories". An Introduction to the History of Central Africa (2nd ed.). Durban: Oxford University Press. p. Appendix IV. ISBN 0-620-06410-2. Retrieved 10 September 2012.
| מדינות היסטוריות בזימבבואה |
| --- | --- | --- |
| ממלכות ילידיות |   ממלכת מפוטו (1430–1760) •   ממלכת זימבבואה (1220–1450) |  |
| השלטון הקולוניאלי | חברת דרום אפריקה הבריטית צ'ארטר רודזיה (1890–1923) • רודזיה הדרומית מושבת רודזיה הדרומית (1923–1965) • הפדרציה של רודזיה וניאסלנד הפדרציה של רודזיה וניאסלנד (1953–1963) |  |
| זימבבואה העצמאית | רודזיה הרפובליקה של רודזיה (1965–1979) • זימבבואה רודזיה זימבבואה-רודזיה (1979–1980) • זימבבואה הרפובליקה של זימבבואה (החל מ-1980) |  |
| מדינות היסטוריות בזמביה |
| --- | --- | --- |
| השלטון הקולוניאלי | חברת דרום אפריקה הבריטית צ'ארטר רודזיה (1890–1924) • רודזיה הצפונית מושבת רודזיה הצפונית (1924–1964) • הפדרציה של רודזיה וניאסלנד הפדרציה של רודזיה וניאסלנד (1953–1963) |  |
| זמביה העצמאית | זמביה הרפובליקה של זמביה (החל מ-1964) |  |
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
רעידת האדמה באורוויל קליפורניה (1975)

רעידת האדמה באורוויל קליפורניה התרחשה ב-1 אוגוסט 1975 והייתה במגניטודה 5.9 . היא מפורסמת בכך, שהיא אחת משתי רעידות אדמה שהתרחשו במערב, ואשר נחזו מראש.
מוקד רעידת האדמה היה כ- 8 קמ' מדר'-דרום מזרח לעיירה אורוויל, קליפורניה ובעומק של כ- 5 קילומטר מתחת לסכר אורוויל ולאגם שנוצר בעקבות הקמתו. חיזוי הרעידה התבצע בהתרעה של מספר שעות, בעקבות רצף חריג של רעידות אדמה קטנות יותר שבדיעבד התברר שהן אכן היו רעידות מקדימות לרעידה העיקרית.
המהנדסים שבנו את הסכר רצו לדעת אם סיסמיות מושרית תתרחש גם מאחורי הסכר שבנו באורוויל, וכך הם הקימו שם תחנת סייסמוגרפית שסימנה ORV. המאגר התמלא לראשונה עד אפס מקום ביולי 1969 והיה שקט במשך כמעט שש שנים. החיישנים הסיסמיים לא רשמו עלייה כלשהי בפעילות הסייסמית סביב האגם. זה השתנה לפתע ב-28 ביוני 1975, כאשר רעידת אדמה במגניטודה 3.5 התרחשה מדרום לאגם. במהלך חודש יולי שאחריו, נרשמו כמעט 20 זעזועים קלים באותו אזור, עד שרעידת אדמה במגניטודה 4.7 התרחשה ב-1 באוגוסט, ואחריה נרשמה רעידת אדמה במגניטודה 5.7, שהורגשה בחלקים נרחבים של צפון קליפורניה. אפילו בקרסון סיטי, נבאדה. הרעידה גרמה נזק קל למבנים בעיר אורוויל, אך הותירה את הסכר על כנו. לאחר עוד חודש בערך שכך רצף רעידות האדמה.
מדוע לקח כל כך הרבה זמן עד שאגם אורוויל הראה סימנים כלשהם של סיסמיות מושרה? שאלה זו מעולם לא זכתה לתשובה מלאה, אך ההשערה הנוכחית היא כדלקמן: במהלך חורף 1974/75 שוחררו כמויות גדולות של מים מהאגם כדי לפנות מקום להפשרת השלג באביב 1975. במהלך האביב, האגם התמלא מהר מאוד. התיאוריה היא שהשינוי המהיר בלחץ ההידרוסטטי השפיע בדרך כלשהי על שבר רדום מדרום לאגם.
רעידת האדמה הזו נחשבת כרעידת אדמה מושרית שהתרחשה בעקבות עומס המים על קרום כדור הארץ שמתחת למסת המים, עומס שלא היה קיים לפני הקמת הסכר והיווצרות האגם. מדובר במסת מים של 4.3 מיליארד מטרים מעוקבים של מים. זו הייתה רעידת האדמה בגודל משמעותי היחידה בארצות הברית, שנחזתה מראש והשנייה במערב בכלל. לא רק העומס כשלעצמו גורם לרעידת אדמה מושרית. כל פיסת סלע מתחת לרגלינו מכילה מעט מים בנקבוביותיה. בחללים אלו, לפעמים מיקרוסקופיים, קיימים מינרלים שונים. כשמים נוספים נכנסים לסלעים האלה, לחץ הנקבוביות בפנים עולה, ומגדיל במעט את המרחקים בין מרכיבי המינרלים. עם זאת, אם הסלעים נחצים על ידי העתק רדום בלתי פעיל, העלייה בלחץ הנקבוביות מפחיתה את החיכוך לאורך ההעתק ועלולה לאפשר לרעידת אדמה להתרחש.
ראו גם

חיזוי רעידות אדמה
רעידות אדמה מושרות
הערות שוליים

1 2  Lhar, K., M., et al., 1976. The August 1975 Oroville earthquakes. Bulletin of the Seismological Society of America, 66, pp.1085–1099
↑  Bolt, B.A., Earthquakes, F&C, 1999, pp.40-43
1 2 3  Oroville Dam Makes its own Earthquakes, UC Berkeley, Seismology Lab, February 16, 2017
↑  Clarence R. Allen, RESERVOIR-INDUCED EARTHQUAKES AND ENGINEERING POLICY, WayBackMachine, 11/1982
↑  Tiedemann, H., 1992. Earthquakes and Voulcanic Eruptions. S.R.C., p. 167
רוחות של אהבה

| --- | --- |

 סוגה:  spoken drama, סרט רומנטי 
 שחקנים:  Akın Akınözü  Serhat Tutumluer  Ayda Aksel  Oya Unustası  Serdar Özer  Gülçin Hatıhan  Ahmet Tansu Taşanlar  Macit Sonkan  Duygu Yetiş  Ebru Şahin  Doğan Bayraktar  Feride Çetin  Gülçin Santırcıoğlu  İlay Erkök  Ebrar Demirbilek 
 ארץ מקור:  טורקיה 
 שפות:  טורקית 
 מספר עונות:  3 
 מספר פרקים:  69 
 שידור
 רשת שידור:  ATV 
 תקופת שידור מקורית:  15 במרץ 2019 – 25 באפריל 2021 
 קישורים חיצוניים
 אתר רשמי
 דף התוכנית ב-IMDb
 
רוחות של אהבה (בטורקית: Hercai, בתרגום חופשי הפכפך) היא סדרת טלוויזיה טורקית מסוגת דרמה רומנטית בכיכובם של אקין אקינוזו, אברו שאהין, גולצ'ין סנטיריקו, סרחאת טוטומלור, אויה אוסטוסי ואחמט טנסו טסנלאר. הסדרה הוקרנה בבכורה בערוץ ATV ב-15 במרץ 2019 והסתיימה ב-25 באפריל 2021.
עד היום יותר מ-120 מדינות קנו את הזכויות לשידור הסדרה. בישראל הסדרה הוקרנה בבכורה בערוץ הדרמות הטורקיות + ב-3 במאי 2020.
עלילה

רייאן היא נכדה למשפחת שאדולו, משפחה בולטת בעיירה מידיאט. סבה ואביה הם דמויות חשובות מאוד בחייה ובמשפחת שאדולו. עם זאת, רייאן מעולם לא הרגישה אהובה בבית על ידי מישהו פרט לאביה, הזאר (אביה החורג), אימה ואחותה הקטנה. רייאן עברה התעללות בילדותה מצד סבה בשל העובדה שהיא לא נכדתו הביולוגית והסיבה היחידה שהוא אימץ אותה למשפחה היא בגלל בנו הזאר, אבל היא לא יודעת את זה. בוקר אחד, רייאן יוצאת ברכיבה על סוסה אל השדות למקום החביב עליה שהיא אוהבת לצפות בזריחה. בדרכה חזרה הסוס שלה כמעט נפגע ממכונית, היא נופלת ומאבדת את ההכרה. נהג המכונית הוא צעיר יפה תואר בשם מירן, אשר נמשך אליה. הוא מחזיר אותה הביתה במכוניתו והסיפור מתחיל.
יארן, בתו של ג'יהאן (אחיו של הזאר) נמשכת מאוד למירן, אך מירן מתאהב בבת דודה, רייאן, שגורם ליראן להישבע לנקום ברייאן כי במוחה גנבה ממנה את מירן והרסה את חייה. בסופו של דבר, מירן מציעה נישואים לרייאן, הם מתחתנים ומתחילים את חייהם החדשים יחד. לאחר שבילה את הלילה הראשון שלהם כבעל ואישה, למחרת הבוקר הוא עוזב אותה, מעורר רגשות עזים של בגידה ושנאה ברייאן כלפיו, כשהיא נשבעת לא לתת לו לעולם לשכוח את מה שעשה לה כל עוד הוא חי, כי היא לעולם לא תסלח לו על מה שהוא עשה לה. מתברר כי כל דבר שקשור למיראן הוא שקר; החתונה, משפחתו, שמו, הרקע שלו. התוכנית של מירן לאורך כל הדרך הייתה להשיג את האמון של משפחת שאדולו, להתחתן עם בתם התמימה רייאן ואז לעזוב אותה בבוקר אחרי, ובכך תבע את החלק הראשון של "תוכנית הנקמה" שלו והשפיל את רייאן ואת כל משפחת שאדולו. אך רגשותיו כלפי רייאן היו הדבר היחיד שהיה אמיתי בכל הסיטואציה, אהבתו אליה הייתה אמיתית מרגע פגישתו, ומה שעשה לה עשה בניגוד לרצונו, בידו המנחה של שלו סבתו (עזיזה). מירן נאבק כעת להתמודד עם מה שהוא עשה למי שהוא אוהב. המניע מאחורי הנקמה שלו הוא העובדה שמירן מאמין שאביו של רייאן (הזאר) חטף, אנס והרג את אמו וירה באביו. הוא גדל על ידי סבתו שאמרה לו מאז שהיה ילד, שהוא צריך לנקום ברצח הוריו ולהעלות את שם משפחתו. ככל שעובר הזמן, נחשפים סודות בזמן שרייאן ומירן נאבקים ברגשות שיש להם זה לזה, רייאן בתחושות כלפי הגבר שבראשה היא שונאת אך בלבה היא אוהבת, ומירן עם רגשות אשם קיצוניים על מה שהוא עשה לילדה אחת שחשובה לו באמת.
שחקנים ודמויות

| שחקן | דמות | פרקים |
| --- | --- | --- |
| אקין אקינוזו | מיראן אסלאנביי | 1-69 |
| אברו שאהין | רייאן שאדולו | 1-69 |
| גולצין סנטיריוגלו | סולטן אסלאנביי | 1-51 |
| סרהאת טוטומלור | האזאר שאדולו | 1-66 |
| חוסיין דומן | האזאר הצעיר | 31-33 |
| אויה יונסטאסי | גונול אסלאנביי | 1-62 |
| אהמט טנסו טסנלאר | אזאט שאדולו | 1-62 |
| סרדר אוזר | ג'יהאן שאדולו | 1-69 |
| גולצין התיהאן | האנדאן שאדולו | 1-69 |
| אילי ארקוק | יארן שאדולו | 1-69 |
| מקיט סונקן | נאסו שאדולו | 1-69 |
| טונקי ג'נקאלן | נאסו בגיל העמידה | 11- |
| אוגוזקן אולו | נאסו הצעיר | 28-33 |
| איידה אקסל | עזיזה אסלאנביי | 1-69 |
| ג׳אהיט גוק | פיראט דמיראלף | 1-69 |
| פריד קטין | זהרה שאדולו | 1-29, 42-69 |
| גונס חייט | אסמה דמיראלף | 1-69 |
| איידן בורהאן | האניפה דרבנט | 1-44 |
| אינצ'י סאן | ניגר קאטארצ'י | 1- |
| אסלי סאמט | מליקה אשטוטן | 1- |
| עילם טנריבר | קרימן צ'טין | 1–12 |
| אברר אליה דמירבילק | גול שאדולו | 1-50 |
| דויגו יטיש | אליף אסלאנביי | 4-38 |
| עדה אליף בשלאמישל | אליף הצעירה | 1–3 |
| גוחן יבוז | ריזה דמיר | 1- |
| קוטאי סאהין | מהמט אסלאנביי | 34-35 |
| אטיל אקבל | דילשה אסלאנביי הצעירה | 1- |
| יוסף בדיר | בדירהאן | 1- |
| בוראק טמדואן | פיליפוס | 23-30 |
| רנה קבבר | גבריאל | 23-24 |
| אמרללה אומאי | מהמוט | 3-69 |
| איידן טאס | שהרייר טשקין | 5– |
| סרפ איקילר | קנר קטארצ'י | 8– |
| גובן הוקנה | שוקרן | 24– |
| אחמט קייקסן | הארון באקירג'ולו | 26-56 |
| אליף גזר | איישה | 28-33 |
| פרזן הקימוגלו | דניס | 33 |
| באריס ילצין | מהאפוז | 39-69 |
| אלוון דמירז | שיידה | 40-69 |
| דוגן ביירקטאר | אסלאן אסלאנביי | 39-49 |
| אייסגול גונאי | פוסון אסלאנביי | 47-68 |
| דילארה יסיליאפרק | זיינפ | 47-69 |
| אייסון מטיינר | דילשה אסלאנביי | 54-65 |
| סרה קולטובי | אזרה | 56-68 |
סקירת סדרה

| עונה | עונה | פרקים | פרקים | שודרה לראשונה (טורקיה)> הפרק הראשון | שודרה לראשונה (טורקיה)> הפרק האחרון |
| --- | --- | --- | --- | --- | --- |
|  | 1 | 12 | 12 | 15 במרץ 2019 | 31 במאי 2019 |
|  | 2 | 26 | 26 | 20 בספטמבר 2019 | 27 במרץ 2020 |
|  | 3 | 31 | 31 | 18 בספטמבר 2020 | 25 באפריל 2021 |
הערות שוליים

↑  "Hercai dizisinin konusu ve oyuncular?: Hercai dizisi nerede ?ekiliyor?". sozcu.com.tr (בטורקית). 17 במרץ 2019. נבדק ב-12 באוקטובר 2019. {{cite web}}:  (עזרה)
↑  "Hercai dizisi ne zaman ba?l?yor?". haberturk.com (בטורקית). 7 בפברואר 2019. אורכב מ-המקור ב-14 ביולי 2019. נבדק ב-12 באוקטובר 2019. {{cite web}}:  (עזרה)
↑  "Hercai'den Avrupa rekoru- Y?ksel Aytu?". sabah.com.tr (בטורקית). 17 באפריל 2019. נבדק ב-12 באוקטובר 2019. {{cite web}}:  (עזרה)
↑   "רוחות של אהבה" (Hercai) ב-3.5.2020 סדרה חדשה ונוספת בערוץ הדרמות הטורקיות+, ברשת החברתית פייסבוק
↑  "ATV Distribution - Hercai". www.atvdistribution.com. נבדק ב-2020-09-03.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רוחות של אהבה".
רעידת האדמה באילינוי (1968)

| --- | --- |

 סוג:  רעידת אדמה
 תאריך התרחשות:  9 בנובמבר 1968
 שעה:  11:01:04
 מגניטודה:  5.3
 מוקד:  אילינוי, ארצות הברית
 הרוגים:  0
 קואורדינטות:  37°57′N 88°29′W﻿ / ﻿37.95°N 88.48°W﻿ / 37.95; -88.48
 he
 
רעידת האדמה באילינוי (1968) הייתה רעידת האדמה הגדולה ביותר שתועדה במערב התיכון במדינת אילינוי. הרעידה התרחשה בתשיעי בנובמבר בשעה 11:02 ונמדדה בעוצמה של 5.4 בסולם ריכטר. לא היו הרוגים ברעידה, אך היא גרמה נזק משמעותי למבנים, כולל הפלת ארובות בשיקגו, העיר הגדולה ביותר באזור. רעידת האדמה הייתה אחת מרעידות האדמה המורגשות ביותר בהיסטוריה של ארצות הברית, והיא הורגשה ב-23 מדינות המשתרעות על שטח של 1,500,000 קילומטר רבוע.
האירוע הורגש על ידי מיליונים רבים ברחבי האזור.
נזק

רעידת האדמה הורגשה ב־23 מדינות והשפיעה על אזור של כ-1,500,000 קילומטרים רבועים. הרעידות התפשטו מזרחה לפנסילבניה ולמערב וירג'יניה, דרומה למיסיסיפי ולאלבמה, צפונה לטורונטו, לאונטריו, לקנדה ומערבה לאוקלהומה. דיווחים בודדים על הרגשת הרעידה התקבלו בבוסטון, מובייל, אלבמה, פלורידה, בדרום אונטריו, ארקנסו, מינסוטה, טנסי, ג'ורג'יה, קנזס, אוהיו, מיסיסיפי, קנטקי, צפון קרוליינה, דרום קרוליינה, מיזורי, מערב וירג'יניה, אלבמה, נברסקה, איווה, אוקלהומה, דרום דקוטה, פנסילבניה, מישיגן וויסקונסין. האזורים שנפגעו בצורה הגדולה ביותר היו אוונסוויל, אינדיאנה, סנט לואיס ושיקגו. ילד איבד את הכרתו כתוצאה מנפילת פסולת מחוץ לביתו.
הערות שוליים

↑  "Illinois Earthquake Information". United States Geological Survey. 16 ביולי 2008. אורכב מ-המקור ב-16 בדצמבר 2008. נבדק ב-9 בנובמבר 2008. {{cite web}}:  (עזרה)
1 2  Staff (10 בנובמבר 1968). "Quake Damage Minor; Felt Over Wide Area in Midwest and East". St. Louis Post Dispatch. p. 1A. נבדק ב-13 בספטמבר 2015. {{cite news}}:  (עזרה)
↑  "Today in Earthquake History: November 9". United States Geological Survey. 16 ביולי 2008. אורכב מ-המקור ב-2008-04-22. נבדק ב-9 בנובמבר 2008. {{cite web}}:  (עזרה)
↑  "No Further Tremors Foreseen Following Quakes in 22 States" (PDF). New York Times. 11 בנובמבר 1968. נבדק ב-25 בנובמבר 2008. {{cite news}}:  (עזרה)
↑  Gordon, David W.; Bennett, Theron J.; Herrmann, Robert B.; Rogers, Albert M (1 ביוני 1970). "The south-central Illinois earthquake of November 9, 1968: Macroseismic studies". Bulletin of the Seismological Association of America. pp. 953–971. נבדק ב-14 בנובמבר 2008. {{cite web}}:  (עזרה) (See this bulletin on the webpage of Earthquake Center of Saint Louis University)
ריי מסטנברוק

הנדריקה (ריי) וילהלמינה מסטנברוק (בהולנדית: Hendrika Wilhelmina (Rie) Mastenbroek;‏ 26 בפברואר 1919 – 6 בנובמבר 2003) הייתה שחיינית הולנדית. הייתה אלופה אולימפית (ברלין 1936) בעלת 4 מדליות מהן 3 זהב מתוך 5 אפשריות, אלופת אירופה בעלת 4 מדליות, מהן 3 זהב מתוך 5 אפשריות, (מגדבורג 1934) ושיאנית עולם.
ביוגרפיה

מסטנברוק נולדה ברוטרדם. היא התאמנה תחת הדרכתה של מה בראון.
ביוגרפיה > אלופת אירופה

באליפות אירופה בשחייה שנערכה במגדבורג, גרמניה בשנת 1934 זכתה מסטנברוק ב-4 מדליות, 3 זהב ואחת כסף, מתוך 5 אפשריות והייתה לשחיינית המצטיינת של האליפות כולה. מדליות זהב, במשחה ל-100 מטר גב בתוצאה של 1:20.3 דקות, במשחה ל-400 מטר חופשי בתוצאה של 5:27.4 דקות, לפני שיאנית העולם בת ארצה וילי דן אודן שקבעה את אותה התוצאה ובמשחה שליחות 4x100 מטר חופשי בתוצאה של 4:41.5 דקות. מדליית כסף, במשחה ל-100 מטר חופשי בתוצאה של 1:08.1 דקות, אחרי שיאנית העולם דן אודן (1:07.1 דקות).
ביוגרפיה > אלופה אולימפית

באולימפיאדת ברלין (1936) זכתה מסטנברוק ב-4 מדליות, 3 זהב ואחת כסף מתוך 5 אפשריות ובכך הייתה לשחיינית המצטיינת של האולימפיאדה. מדליית זהב במשחה ל-100 מטר חופשי בשיא אולימפי חדש של 1:05.9 דקות, לפני ג'נט קמפבל מארגנטינה (1:06.4 דקות) וגיזלה ארנדט מגרמניה (1:06.6 דקות), במשחה ל-400 מטר חופשי בשיא אולימפי חדש של 5:26.4 דקות, לפני רנהילד ווגר מדנמרק (5:27.5 דקות) ולינור וינגרד מארצות הברית (5:29.0 דקות) ובמשחה שליחות 4x100 מטר חופשי בשיא אולימפי חדש של 4:36.0 דקות, לפני גרמניה (4:36.8 דקות) וארצות הברית (4:40.2 דקות). מדליית כסף במשחה ל-100 מטר גב בתוצאה של 1:19.2 דקות, אחרי בת ארצה נידה סנף (1:18.9 דקות) ולפני אליס בריג'ס מארצות הברית (1:19.4 דקות).
שנה לאחר המשחקים האולימפיים, עבדה מסטנברוק כמדריכת שחייה ובכך איבדה את מעמדה כשחיינית חובבת ואת הזכות להשתתף בתחרויות.
תארים

מסטנברוק שברה 9 שיאי עולם חדשים, 6 מהם בסגנון גב ו-3 בסגנון חופשי.
בשנת 1968 זכתה מסטנברוק להכלל בהיכל התהילה הבינלאומי של השחייה
ראו גם

התפתחות שיא העולם במשחה ל-100 מטר גב (ויקיפדיה הגרמנית)
התפתחות שיא העולם ב-4x100 מטר חופשי (ויקיפדיה האנגלית)
הערות שוליים

1 2  HENDRIKA MASTENBROEK (NED) - 1968 Honor Swimmer, באתר International Swimming Hall of Fame
| --- | --- |
בקרת זהויות :  BPN: 74414185  GND: 1222471582  VIAF: 3173148037702388350007   WorldCat (עם VIAF): 3173148037702388350007
רונלד ג'ין סימונס

| --- | --- |
רונלד ג'ין סימונס
רונלד ג'ין סימונס
 לידה:  15 ביולי 1940 שיקגו, ארצות הברית 
 הוצאה להורג:  25 ביוני 1990 (בגיל 49) ארקנסו, ארצות הברית 
 מדינה:  ארצות הברית 
 מקום קבורה:  Lincoln Memorial Lawn 
 מקום מגורים:  ליטל רוק, Ward, Dover 
 תקופת הפעילות:  22 בדצמבר 1987 – 28 בדצמבר 1987 (7 ימים) 
 פרסים והוקרה:  כוכב הארד 
 
רונלד ג'ין סימונס (באנגלית: Ronald Gene Simmons;‏ 15 ביולי 1940 – 25 ביוני 1990) היה נגד בחיל האוויר האמריקאי בדימוס שרצח 16 בני אדם במסע רצח שנמשך שבוע בשנת 1987. 14 קרבנותיו הראשונים היו כל בני משפחתו – אשתו, בניו ובתו, כלתו וחתנו ונכדיו.
מסע הרצח

זמן קצר לפני חג המולד של שנת 1987, החליט סימונס להרוג את כל בני משפחתו. בבוקר 22 בדצמבר, רצח את בנו ואשתו בביתם בדובר שבארקנסו בירי אקדח בקוטר 22 מ"מ. לאחר מכן רצח את שאר ילדיו בזה אחר זה כשהגיעו לביתם. הוא טמן את הגופות בחצר הבית.
בשעות הצהריים של 26 בדצמבר הגיעו שאר בני המשפחה לביקור חג המולד, בנו של סימונס בילי ואשתו רנטה היו הראשונים שנרצחו, שניהם נורו למוות. לאחר מכן חנק סימונס את בנם, נכדו, וירה למוות בבתו הבכורה שילה ובבן זוגה דניס מקנאלטי, ושוב חנק שניים מנכדיו. סימונס הניח את גופותיהם של כל בני משפחתו בשורות מסודרות בסלון הבית כשהן מכוסות במעילים ובמפה. גופותיהם של שני הנכדים היו עטופות ביריעות פלסטיק במכוניות נטושות בקצה השביל.
לאחר הרצח הלך סימונס לשתות לשוכרה בבר מקומי, ולאחר מכן חזר לביתו. מתעלם מהגופות השוכבות סביבו, בילה את שארית הערב ואת יום המחרת כשהוא שותה בירה וצופה בטלוויזיה.
בבוקר 28 בדצמבר, נסע סימונס לעיירה רוסלוויל, נכנס למשרד עורכי דין, והרג את פקידת הקבלה, אישה צעירה בשם קאתי קנדריק, שבה היה מאוהב אך נדחה על ידה. משם המשיך במסע הרג במרכז המסחרי של העיירה, עד שהניח את נשקו וישב לשוחח עם מזכירה במשרד מקומי כשהם ממתינים להגעת המשטרה. סימונס מסר את נשקו לשוטרים ללא התנגדות.
הוא הוליך את חוקריו לביתו ולמקום קבורת חלק מן הגופות בחצר הבית.
סימונס הואשם ב-16 מקרי רצח, נמצא אשם, ונידון למוות. הוא סירב לערער על גזר דין המוות, וביקש מבית המשפט לבצע את גזר הדין במהירות. ב-31 במאי 1990 חתם מושל ארקנסו, ביל קלינטון (לימים נשיא ארצות הברית), על צו ההוצאה להורג של סימונס, והוא הוצא להורג ב-25 ביוני אותה שנה בזריקת רעל כבקשתו. גופתו לא נדרשה והוא נקבר בקבורה ציבורית.
ראו גם

ויין אדם פורד
טד בנדי
המרטש מאטלנטה
לקריאה נוספת

Moore, Jim: Rampage - America's Largest Family Mass Murder; The Summit Publishing Group, 1992. ISBN 978-1-56530-002-6
Marshall, Bryce Zero at the Bone: Story of Gene Simmons Mass Murder; Pocket Books, 1991. ISBN 978-0-671-68511-9
ריי נאנס

| --- | --- |

 לידה:  10 בדצמבר 1913 שיקגו, ארצות הברית 
 פטירה:  28 בינואר 1976 (בגיל 62) ניו יורק, ארצות הברית 
 מוקד פעילות:  ארצות הברית 
 מקום לימודים:  תיכון ונדל פיליפס 
 סוגה:  ג'אז 
 שפה מועדפת:  אנגלית 
 כלי נגינה:  חצוצרה, כינור ג'אז 
 חברת תקליטים:  בלאק ליון רקורדס 
 פרופיל ב-IMDb
 
ריי ויליס נאנס (באנגלית: Ray Willis Nance‏; 10 בדצמבר 1913 – 28 בינואר 1976) היה חצוצרן ג'אז, כנר וזמר אמריקאי. הוא ידוע בעיקר בזכות הקשר הארוך שלו עם דיוק אלינגטון ותזמורתו.
שנים מוקדמות

נאנס היה מנהיג הלהקה שלו בשיקגו מ-1932 עד 1937. לאחר מכן עבד עם ארל היינס מ-1937 עד 1939; ומ-1939 עד 1940 עבד עם הוראס הנדרסון.